section_heading: Mr. Bean
paragraph_text: Mr. Bean ima jedinstven način pristupanju svakodnevnim problemima na humorističan način. On je dobroćudni, simpatični čovjek koji živi sam u svom malom stanu u Higburyju, u sjevernom Londonu. On misli dobro, ali ponekad u neznanju ispadne bezobziran. Kako se navodi u filmu Bean: Film potpune katastrofe on je „dijete u tijelu čovjeka“. Njegova genijalnost često dovodi do rješenja problema na humorističan način (npr. bojenje stana stavljanjem eksploziva u posudu boje). U seriji ga tumači ujedno i glavni tvorac Mr. Beana, Rowan Atkinson. Uvijek je odjeven u smeđe odijelo od tvida, tanku crvenu kravatu i malčice, za njega, prekratke crne hlače, te crne cipele. Rijetko govori, a i kad govori, govori komično niskom frekvencijom glasa, pomalo mrmljajući.